Document ID: 32003R0834

Kommissionens forordning (EF) nr. 834/2003
af 14. maj 2003
om ændring af forordning (EF) nr. 1899/97 om gennemførelsesbestemmelser for anvendelse i æg- og fjerkrækødssektoren af den ordning, der i forbindelse med Europaaftalerne med de central- og østeuropæiske lande er fastsat i Rådets forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1408/2002 af 29. juli 2002 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(1), særlig artikel 1, stk. 3,
under henvisning til Rådets afgørelse 2003/18/EF af 19. december 2002 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(2), særlig artikel 3, stk. 2,
under henvisning til Rådets afgørelse 2003/263/EF af 27. marts 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(3), særlig artikel 3, og
ud fra følgende betragtninger:
(1) Forordning (EF) nr. 1408/2002 har ophævet forordning (EF) nr. 1727/2000.
(2) Afgørelse 2003/18/EF har ophævet forordning (EF) nr. 2435/2000.
(3) I afgørelse 2003/263/EF er der fastsat direkte forvaltning af indførsel til Fællesskabet af visse ægprodukter med oprindelse i Polen, der indgår i toldkontingenter med nedsat told, og en ophævelse af forordning (EF) nr. 2851/2000.
(4) Efter ophævelsen af forordning (EF) nr. 1727/2000, (EF) nr. 2435/2000 og (EF) nr. 2851/2000 bør henvisningerne til disse retsakter i Kommissionens forordning (EF) nr. 1899/97(4), senest ændret ved forordning (EF) nr. 1525/2002(5), ophæves.
(5) Godtgørelsen af importafgifter for produkter, der er henhørende under gruppe 17 omhandlet i del B i bilag I til forordning (EF) nr. 1899/97, og indført på grundlag af licenser, der anvendes fra den 1. april 2003, sker efter bestemmelserne i artikel 878 til 898 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(6), senest ændret ved forordning (EF) nr. 444/2002(7).
(6) For at begrænse de potentielle problemer vedrørende samhandelen, der vil kunne opstå i en overgangsperiode, hvor der parallelt findes to forskellige forvaltningsmetoder for visse toldkontingenter i ægsektoren, nemlig en kvartalsvis ordning for forvaltningen af importlicenser og en forvaltning efter princippet "først til mølle" efter bestemmelserne i artikel 308a, 308b og 308c i forordning (EØF) nr. 2454/93, bør de erhvervsdrivende have mulighed for at annullere licenserne og få frigivet sikkerhedsstillelsen.
(7) Forordning (EF) nr. 1899/97 bør ændres tilsvarende.
(8) Da den protokol, der blev godkendt ved afgørelse 2003/263/EF, træder i kraft den 1. april 2003, bør nærværende forordning anvendes fra samme dato.
(9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -
UDSTEDT FØLGENDE FORORDNING:
Artikel 1
I forordning (EF) nr. 1899/97 foretages følgende ændringer:
1) Titlen affattes således:
"Kommissionens forordning (EF) nr. 1899/97 af 29. september 1997 om gennemførelsesbestemmelser for anvendelse i ægsektoren af den ordning, der er fastsat i Rådets forordning (EF) nr. 2290/2000, (EF) nr. 2433/2000 og (EF) nr. 2434/2000".
2) Artikel 1, stk. 1, affattes således:
"1. Ved indførsel til Fællesskabet under de ordninger, der er fastsat ved Rådets forordning (EF) nr. 2290/20001(8), (EF) nr. 2433/20002(9) og (EF) nr. 2434/20003(10), af produkter, der er anført i bilag I til nærværende forordning, skal der fremlægges importlicens."
3) I bilag I udgår del B.
Artikel 2
1. For importlicenser, der er udstedt i henhold til forordning (EF) nr. 1899/97 for gruppe 17 omhandlet i del B i bilag I til nævnte forordning i dens version inden nærværende forordnings anvendelsesdato, og som der er ansøgt om mellem den 1. og 7. december 2002 eller mellem den 1. og 7. marts 2003, kan indehaveren inden den 15. maj 2003 anmode om annullering af licensen og frigivelse af sikkerhedsstillelsen.
2. Medlemsstaterne giver inden den 20. maj 2003 Kommissionen meddelelse om omfanget af annullerede licenser.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. april 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. maj 2003.

Labels: 3
15
17
18